Case ID: 1117017
Sentence 634: İş materiallarında olmaqla Quba rayon Məhkəməsinin xx xxxxxx 2015-ci il tarixli iş № 1(027)-27/2015 saylı hökmünün surətindən görünür ki, Təqsirləndirilən şəxs2 Azərbaycan Respublikası CM-nin 221.3-cü maddəsi ilə təqsirləndirilməsinə dair baxılmış həmin cinayət işi üzrə müəyyən edilmişdir ki, Təqsirləndirilən şəxs2 xx xxxxxx 2014-cü il tarixdə saat 02 radələrində Quba rayonu Susay-qışlaq kəndi ərazisində yerləşən “Qusarçay” kafesinə öz tanışı Şahid1 ilə birlikdə kafenin bağlanması üzrə olmasına baxmayaraq, yemək üçün sifariş etmiş, kafedə ofisiant işləyən E.C.Əsgərov yemək olmadığını, artıq gec olduğunu, kafeni bağladığını bildirdikdən sonra sonuncunun tələblərinə etinasızlıq göstərərək, heç bir saslı səbəb olmadan onu nalayiq sözlərlə söyüb, ictimai qaydanı kobud surətdə pozan və cəmiyyətə açıqca hörmətsizlik ifadə edən, vətəndaşlar üzərində zor tətbiq olunması və əmlakın məhv edilməsi ilə müşayiət olunan qərəzlihərəkətlər etməklə, kafenin altı manat dəyərində pəncərə şüşəsini yumruqla vurub sındırmış və kafedə, üzərində pivə bakalları ilə külqabı olan masanı və stulları əli ilə çevirib yıxmış, həmin vaxt kafenin dincəlmə otağından səs-küyə oyanıb bayıra çıxaraq ona iradını bildirən kafenin müdiri Ə.M.Məmmədovu nalayiq sözlərlə söyüb, ona hücum edib ayaqlarından yapışaraq yerə yıxmaqla fiziki zor tətbiq edərək döyərkən, araya girib onları ayırmaqla ictimai qaydaların qorunması üzrə vəzifəni yerinə yetirməyə çalışan E.C.Əsgərovun sağ əlinin 4-cü barmağını dişləyərək, ona sağlamlığa yüngül zərər vuran xəsarət yetirmiş, bundan sonra Ə.M.Məmmədovun əlindən aldığı rezin dəyənəklə E.C.Əsgərovu vurmağa cəhd etmişdir.